Po drugi ali o deklinaciji se sklanjajo samostalniki moškega spola na končnico -us in končnico -er ter samostalniki srednjega spola na končnico -um, katerih osnova se končuje na -o. V genetivu singulara se končujejo na -i, v genetivu plurala pa imajo končnico -orum.

|  |  |  |
| --- | --- | --- |
|  | **SINGULAR (ednina)** | **PLURAL (množina)** |
| **NOMINATIV** | amic - **US** | prijatelj | amic - **I** | prijatelji |
| **GENETIV** | amic - **I** | prijatelja | amic - **ORUM** | prijateljev |
| **DATIV** | amic - **O** | prijatelju | amic - **IS** | prijateljem |
| **AKUZATIV** | amic - **UM** | prijatelja | amic - **OS** | prijatelje |
| **VOKATIV** | amic -**E!** | prijatelj! | amic - **I!** | prijatelji! |
| **ABLATIV** | (cum) amic -**O** | s prijateljem | (cum) amic - **IS** | s prijatelji |

Večina samostalnikov na končnico -us je moškega spola; ženskega so le humus (zemlja), imena dežel, mest in otokov grškega izvora (pr: Aegyptus - Egipt) in imena dreves (pr: pirus - hruška).

|  |  |  |
| --- | --- | --- |
|  | **SINGULAR (ednina)** | **PLURAL (množina)** |
| **NOMINATIV** | pu **- ER** | deček | puer **- I** | dečki |
| **GENETIV** | puer **-I** | dečka | puer **- ORUM** | dečkov |
| **DATIV** | puer **- O** | dečku | puer **-IS** | dečkom |
| **AKUZATIV** | puer **- UM** | dečka | puer **- OS** | dečke |
| **VOKATIV** | pu **- ER!** | deček! | puer **- I!** | dečki! |
| **ABLATIV** | (cum) puer **-O** | z dečkom | (cum) puer **- IS** | z dečki |

Vsi samostalniki na končnico -er so moškega spola in se sklanjajo kot samostalniki na končnico -us. Ločimo samostalnike, ki pri sklanjanju e obdržijo (puer - deček) in tiste, ki ga ne (ager - polje).

|  |  |  |
| --- | --- | --- |
|  | **SINGULAR (ednina)** | **PLURAL (množina)** |
| **NOMINATIV** | oppid - **UM** | mesto | oppid - **A** | mesta |
| **GENETIV** | oppid - **I** | mesta | oppid - **ORUM** | mest |
| **DATIV** | oppid - **O** | mestu | oppid - **IS** | mestom |
| **AKUZATIV** | oppid - **UM** | mesto | oppid - **A** | mesta |
| **VOKATIV** | oppid - **UM**! | mesto! | oppid - **A**! | mesta! |
| **ABLATIV** | (de) oppid - **O** | o mestu | (de) oppid - **IS** | o mestih |

Samostalniki na končnico -um so srednjega spola. V obeh številih imajo po tri sklone enake (nominativ, akuzativ in vokativ); v pluralu se ti trije skloni končujejo na -a.